ຜົນກະທົບຈາກໂຄວິດ-19 ທີ່ມີຕໍ່ຊາວອາເມຣິກັນເຊື້ອສາຍລາວ ເນື່ອງຈາກລາຄາອາຫານ ແລະເຄື່ອງອຸປະໂພກບໍລິໂພກ ແພງຂຶ້ນ
ຈາກທາງຂໍ້ມູນຂອງ USDA ທັງໝົດຂອງດັດຊະນີລາຄາຜູ້ບໍລິໂພກ ຫຼື CPI ເຊິ່ງເປັນໜ່ວຍວັດເງິນເຟີ້ເສດຖະກິດທົ່ວໄປ ແມ່ນເພີ້ມຂຶ້ນເຖິງ 6.8 ເປີເຊັນ ເມື່ອທຽບໃສ່ເດືອນພະຈິກ ຂອງປີ 2020.
ເປັນເວລາເກືອບສອງປີແລ້ວ ທີ່ໂຄວິດມີຜົນກະທົບຕໍ່ຫຼາຍໆດ້ານໃນທົ່ວໂລກ, ສະເພາະຢູ່ໃນສະຫະລັດ ຫຼາຍໆຄົນ ຕ່າງກໍພາກັນຈົ່ມວ່າ ລາຄາສິນຄ້າທັງອາຫານການກິນ ເຄື່ອງອຸປະໂພກບໍລິໂພກ ແມ່ນຂຶ້ນສູງຫຼາຍ, ລາຄາຂຶ້ນສູງເກືອບທົບເຄິ່ງຂອງລາຄາທີ່ເຄີຍຊື້ໃນເມື່ອກ່ອນ ອີງຕາມຂໍ້ມູນຈາກກະຊວງກະສິກໍາຂອງສະຫະລັດ ຫຼື USDA ປະຈໍາທ້າຍປີ 2021 ນີ້ ແຈ້ງໃຫ້ຮູ້ວ່າ ດັດຊະນີຂອງລາຄາອາຫານ ສໍາລັບອອກໄປກິນເຂົ້ານອກເຮືອນເຊັ່ນ: ກິນຢູ່ຮ້ານອາຫານຕ່າງໆ ແລະອາຫານສໍາລັບພາຍໃນຄົວເຮືອນ ແມ່ນເພີ້ມຂຶ້ນໃນລາຄາທີ່ແຕກຕ່າງກັນດັ່ງນີ້: ສໍາລັບລາຄາອາຫານທີ່ຊື້ກິນຢູ່ນອກເຮືອນແມ່ນເພີ້ມຂຶ້ນ 0 6 ເປີເຊັນຈາກເດືອນຕຸລາຫາເດືອນພະຈິກ ໂດຍເພີ້ມຂຶ້ນ 5 8 ເປີເຊັນເມື່ອທຽບໃສ່ເດືອນພະຈິກໃນປີ 2020 ສ່ວນລາຄາອາຫານສໍາລັບຄົວກິນພາຍໃນເຮືອນແມ່ນເພີ້ມຂຶ້ນ 0 3 ເປີເຊັນຈາກເດືອນຕຸລາຫາເດືອນພະຈິກ ໂດຍເພີ້ມຂຶ້ນຈາກເດືອນພະຈິກປີ 2020 ເຖິງ 6 4 ເປີເຊັນ ປະຊາຊົນຊາວອາເມຣິກັນເຊື້ອສາຍລາວທ່ານນຶ່ງ ຜູ້ທີ່ບໍ່ປະສົງອອກນາມ ໄດ້ສະແດງຄວາມຄິດເຫັນສ່ວນໂຕກ່ຽວກັບເລື້ອງນີ້ວ່າ: ຢ່າງໃດກໍຕາມ ສາເຫດທີ່ລາຄາສິນຄ້າເພີ້ມຂຶ້ນກໍແມ່ນມາຈາກຫຼາຍປັດໄຈ ແຕ່ຈາກທາງຂໍ້ມູນຂອງ USDA ແລ້ວ, ທັງໝົດຂອງດັດຊະນີລາຄາຜູ້ບໍລິໂພກ ຫຼື CPI ເຊິ່ງເປັນໜ່ວຍວັດເງິນເຟີ້ເສດຖະກິດທົ່ວໄປ ແມ່ນເພີ້ມຂຶ້ນ 0 5 ເປີເຊັນຈາກເດືອນຕຸລາຫາເດືອນພະຈິກ 2021 ໂດຍເພີ້ມຂຶ້ນເຖິງ 6 8 ເປີເຊັນເມື່ອທຽບໃສ່ເດືອນພະຈິກຂອງປີ 2020